KOMMISSIONENS DIREKTIV 97/71/EF af 15. december 1997 om ændring af bilagene til Rådets direktiv 86/362/EØF, 86/363/EØF og 90/642/EØF om fastsættelse af maksimalgrænseværdier for pesticidrester i og på henholdsvis korn, levnedsmidler af animalsk oprindelse og visse produkter af vegetabilsk oprindelse, herunder frugt og grøntsager (EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 86/362/EØF af 24. juli 1986 om fastsættelse af maksimalgrænseværdier for indholdet af pesticidrester i og på korn (1), senest ændret ved direktiv 97/41/EF (2), særlig artikel 10,

under henvisning til Rådets direktiv 86/363/EØF af 24. juli 1986 om fastsættelse af maksimalgrænseværdier for indholdet af pesticidrester i og på levnedsmidler af animalsk oprindelse (3), senest ændret ved direktiv 97/41/EF, særlig artikel 10,

under henvisning til Rådets direktiv 90/642/EØF af 27. november 1990 om fastsættelse af maksimalgrænseværdier for pesticidrester på og i visse produkter af vegetabilsk oprindelse, herunder frugt og grøntsager (4), senest ændret ved direktiv 97/41/EF, særlig artikel 10, og

ud fra følgende betragtninger:

Ved Rådets direktiv 93/57/EØF (5), 94/29/EF (6), 95/39/EF (7) og 96/33/EF (8) blev der foretaget ændringer af bilag II til direktiv 86/362/EØF og 86/363/EØF for at fastsætte maksimalgrænseværdier for lister over pesticider; i visse tilfælde blev der dog ikke angivet nogen værdier, fordi de foreliggende oplysninger var utilstrækkelige til at fastsætte maksimalgrænseværdier, og de interesserede parter fik mulighed for at indsamle de manglende oplysninger inden for en nærmere fastsat frist; hvis der ikke er vedtaget maksimalgrænseværdier senest på de datoer, som er angivet i fodnoterne på de lister, der er indsat i bilag II til direktiv 86/362/EØF og 86/363/EØF ved direktiv 93/57/EØF, 94/29/EF, 95/39/EF og 96/33/EF, vil den relevante påvisningsgrænse være gældende;

ved Rådets direktiv 93/58/EØF (9), 94/30/EF (10), 95/38/EF (11) og 96/32/EF (12) er der foretaget ændringer af bilag II til direktiv 90/642/EØF for at fastsætte maksimalgrænseværdier for lister over pesticider; i visse tilfælde blev der dog ikke angivet nogen værdier, fordi de foreliggende oplysninger var utilstrækkelige til at fastsætte maksimalgrænseværdier, og de interesserede parter fik mulighed for at indsamle de manglende oplysninger inden for en nærmere fastsat frist; hvis der ikke er vedtaget maksimalgrænseværdier senest på de datoer, som er angivet i fodnoterne på de lister, der er indsat i bilag II til direktiv 90/642/EØF ved direktiv 93/58/EØF, 94/30/EF, 95/38/EF og 96/32/EF, vil den relevante påvisningsgrænse være gældende;

medlemsstaterne kan fastsætte nationale maksimalgrænseværdier, hvis disse værdier ikke er fastsat ved direktiv 86/362/EØF, 86/363/EØF og 90/642/EØF; medlemsstaterne bør fastsætte sådanne nationale værdier på grundlag af deres nationale godkendelser af plantebeskyttelsesmidler indeholdende det relevante aktive stof og baseret på tilstrækkelige oplysninger til at sikre, at forbrugerne ikke udsættes for uacceptable mængder af pesticidrester;

nationale maksimalgrænseværdier i medlemsstaterne, der indebærer et forbud mod, at produkter med oprindelse i andre medlemsstater bringes i omsætning, eller en begrænsning heraf, er undergivet en forligsprocedure, som er fastsat i artikel 5a i direktiv 86/362/EØF og 86/363/EØF og artikel 5b i direktiv 90/642/EØF, i henhold til hvilken der anvendes undtagelsesbestemmelser, herunder så vidt muligt fastsættelse af en midlertidig maksimalgrænseværdi;

for korn og produkter af vegetabilsk oprindelse er maksimalgrænseværdierne baseret på anvendelsen af de minimumsmængder af pesticider, der er nødvendige for at opnå en passende bekæmpelse, og som anvendes på en sådan måde, at der opnås den lavest mulige, toksikologisk acceptable restkoncentration, navnlig hvad angår den forventede indtagelse med kosten; for levnedsmidler af animalsk oprindelse er maksimalgrænseværdierne baseret på forbruget af korn og produkter af vegetabilsk oprindelse, der er behandlet med pesticider, som medfører restkoncentrationer i dyr og animalske produkter, ligesom der i relevante tilfælde er taget hensyn til de direkte følger af anvendelsen af veterinærlægemidler;

de interesserede parter forpligtede sig til at indsamle de manglende oplysninger om de pesticider, der er opført i direktiv 93/57/EØF og 93/58/EØF; Kommissionen og medlemsstaternes myndigheder er i færd med sat gennemgå de forelagte oplysninger for at udarbejde de nødvendige udkast til Kommissionens ændringsdirektiver; fristen for fastsættelse af de manglende maksimalgrænseværdier i direktiv 93/57/EØF og 93/58/EØF bør forlænges til den 31. oktober 1998, så det nødvendige arbejde og de nødvendige høringer kan afsluttes;

alle aktive stoffer i plantebeskyttelsesmidler, der allerede var på markedet to år efter datoen for meddelelsen af direktiv 91/414/EØF af 15. juli 1991 om markedsføring af plantebeskyttelsesmidler (13), skal tages op til fornyet overvejelse i forbindelse med de nyvurderinger af eksisterende aktive stoffer, der skal foretages som led i det arbejdsprogram, der er nævnt i direktivets artikel 8, stk. 2; første fase af undersøgelsen af disse aktive stoffer og de plantebeskyttelsesmidler, hvori de indgår, er endnu ikke afsluttet; disse undersøgelser og de deraf følgende afgørelser forventes at få stor indflydelse på de godkendte anvendelsesformål og dermed på de maksimalgrænseværdier, som fastsættes for disse pesticider; de frister, der i direktiv 94/29/EF, 94/30/EF, 96/32/EF og 96/33/EF er sat for anvendelsen af den relevante påvisningsgrænse i de tilfælde, hvor der ikke er fastsat maksimalgrænseværdier, bør derfor forlænges til den 1. juli 2000 som fastsat i direktiv 95/38/EF og 95/39/EF, så der kan tages hensyn til virkningerne af den foreliggende nyvurdering af godkendelserne af de pågældende pesticider; når resultaterne af nyvurderingerne foreligger, bør Kommissionen ændre de maksimalgrænseværdier, der er fastsat for visse pesticider, og bør også fastsætte eller ændre maksimalgrænseværdierne for visse pesticider inden den 1. juli 2000, hvor de nødvendig oplysninger og undersøgelsesresultater foreligger og er blevet vurderet; der bør senest den 31. marts 1998 opstilles et arbejdsprogram, som meddeles de interesserede parter, med angivelse af de frister, inden for hvilke de interesserede parter bør forelægge disse oplysninger og undersøgelsesresultater for Kommissionen og medlemsstaterne;

dette direktiv er i overensstemmelse med udtalelse fra Den Stående Komité for Plantesundhed -

UDSTEDT FØLGENDE DIREKTIV:

Artikel 1

I bilag II til direktiv 86/362/EØF:

1) ændres datoen »1. januar 1998« i fodnote (a), (b) og (c) på den liste over pesticidrester, der er opstillet ved direktiv 93/57/EØF, til »31. oktober 1998«

2) ændres datoen »30. juni 1999« i fodnote (a), (b) og (c) på den liste over pesticidrester, der er opstillet ved direktiv 94/29/EF, til »senest den 1. juli 2000«

3) ændres datoen »30. april 2000« i fodnote (a) og (b) på den liste over pesticidrester, der er opstillet ved direktiv 96/33/EF, til »senest den 1. juli 2000«.

Artikel 2

I bilag II til direktiv 86/363/EØF:

1) ændres datoen »1. januar 1998« i fodnote (a) på den liste over pesticidrester, der er opstillet ved direktiv 93/57/EØF, til »31. oktober 1998«

2) ændres datoen »30. juni 1999« i fodnote (a) på den liste over pesticidrester, der er opstillet ved direktiv 94/29/EF, til »senest den 1. juli 2000«

3) ændres datoen »30. april 2000« i fodnote (a) og (b) på den liste over pesticidrester, der er opstillet ved direktiv 96/33/EF, til »senest den 1. juli 2000«.

Artikel 3

I bilag II til direktiv 90/642/EØF:

1) ændres datoen »1. januar 1998« i fodnote (a), (b), (c) og (d) på den liste over pesticidrester, der er opstillet ved direktiv 93/58/EØF, til »31. oktober 1998«

2) ændres datoen »30. juni 1999« i fodnote (a), (b) og (c) på den liste over pesticidrester, der er opstillet ved direktiv 94/30/EF, til »senest den 1. juli 2000«

3) ændres datoen »30. april 2000« i fodnote (a), (b), (c) og (d) på den liste over pesticidrester, der er opstillet ved direktiv 96/32/EF, til »senest den 1. juli 2000«.

Artikel 4

Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 31. december 1997.

Artikel 5

Dette direktiv er rettet til medlemsstaterne.

Udfærdiget i Bruxelles, den 15. december 1997.

På Kommissionens vegne

Franz FISCHLER

Medlem af Kommissionen

(1) EFT L 221 af 7. 8. 1986, s. 37.

(2) EFT L 184 af 12. 7. 1997, s. 33.

(3) EFT L 221 af 7. 8. 1986, s. 43.

(4) EFT L 350 af 14. 12. 1990, s. 71.

(5) EFT L 211 af 23. 8. 1993, s. 1.

(6) EFT L 189 af 23. 7. 1994, s. 67.

(7) EFT L 197 af 22. 8. 1995, s. 29.

(8) EFT L 144 af 18. 6. 1996, s. 35.

(9) EFT L 211 af 23. 8. 1993, s. 6.

(10) EFT L 189 af 23. 7. 1994, s. 70.

(11) EFT L 197 af 22. 8. 1995, s. 14.

(12) EFT L 144 af 18. 6. 1996, s. 12.

(13) EFT L 230 af 19. 8. 1991, s. 1.